Facebook .td_uid_2_60eac9c2eaeeb_rand.td-a-rec-img{text-align:left}.td_uid_2_60eac9c2eaeeb_rand.td-a-rec-img img{margin:0 auto 0 0} Michael Piccinino, żagħżugħ ta' 26 sena, se jieħu post Francis Zammit Dimech bħala Segretarju Ġenerali tal-Partit Nazzjonalista. Dan ħabbru Piccinino stess fuq Facebook, f'kitba li fiha spjega li aċċetta t-talba tal-Kap tal-Partit Nazzjonalista Bernard Grech biex jitfa' n-nomina tiegħu għal din il-kariga. Sabiex jagħmel dan, huwa jrid jingħata l-fiduċja tal-Kunsilliera sabiex jirrappreżentahom fil-Kumitat Eżekuttiv tal-Partit. Piccinino, li huwa s-Segretarju Organizzattiv tal-Partit u b'hekk ilu xhur sħaħ jaħdem ma' Zammit Dimech, irringrazzja lill-eks MEP Nazzjonalista tal-għajnuna u l-inkoraġġiment tiegħu. Stqarr li Zammit Dimech "kien strumentali sabiex aċċettajt li nagħmel dan il-pass." Huwa temm jgħid li huwa ħerqan biex iservi lill-PN u lill-pajjiż. Ilbieraħ M'hemmx għalfejn tkun nazzjonalist biex taħdem magħna – Grech Intant, diversi membri tal-PN irringrazzjaw lil Zammit Dimech u faħħru ħidmietu b'risq il-Partit. Fost dawn kien hemm id-Deputati Nazzjonalisti Ryan Callus, Jason Azzopardi u l-Membru Parlamentari Ewropew David Casa, li ħadem ma' Zammit Dimech meta dan ukoll kien MEP. Sena ilu, fi Frar, Francis Zammit Dimech qal fuq 103 Malta's Heart li huwa kuntent li jibqa' joffri s-servizzi tiegħu fil-PN jekk l-irwol ta' Segretarju Ġenerali jibqa' kif inhu jew jinħoloq irwol simili. Dan billi hu kien beda jokkupa dan l-irwol bħala Segretarju Ġenerali Interim sakemm kienet għaddejja riforma fil-Partit li kien għadu taħt it-tmun tal-eks Kap Adrian Delia. Madankollu, Zammit Dimech ikkonferma mat-Times of Malta li mhuwiex se jerġa' joħroġ għal din il-kariga, u li beħsiebu jappoġġja lil Piccinino għal dan l-irwol. Fi Frar tal-2020 Filmat: Zammit Dimech interessat li jkompli f'kariga mhux temporanja Piccinino ggradwa mill-kors tal-liġi sentejn ilu u kkwalifika bħala avukat f'Marzu tal-2020. Kien ukoll President tal-Kunsill Nazzjonali taż-Żgħażagħ u fil-bord tal-European Youth Forum. F'Novembru li għadda Il-PN jaħtar lil Michael Piccinino bħala Segretarju Eżekuttiv Organizzattiv .td_uid_3_60eac9c2eb1af_rand.td-a-rec-img{text-align:left}.td_uid_3_60eac9c2eb1af_rand.td-a-rec-img img{margin:0 auto 0 0}